wannaphong/clean_thaiwikipedia huggingface dataset:
# วัดหนองแดง (อำเภอเชียงกลาง)
วัดหนองแดง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเปือ อำเภอเชียงกลาง จังหวัดน่าน

วัดหนองแดงสร้างขึ้นเมื่อ พ.ศ. 2330 โดยชาวไทลื้อร่วมกับไทพวน องค์พระประธานสร้างคือ ครูบาสิทธิการ ต่อมามีการบูรณะวิหารเมื่อ พ.ศ. 2492 และครั้งต่อมาเมื่อ พ.ศ. 2538 แล้วเสร็จเมื่อ พ.ศ. 2539 วัดหนองแดงได้รับรางวัลดีเด่นประเภทแหล่งท่องเที่ยว ศิลปวัฒนธรรม (ภาคเหนือ) รางวัลอุตสาหกรรมท่องเที่ยว ครั้งที่ 5 พ.ศ. 2547 วัดได้รับพระราชทานวิสุงคามสีมาเมื่อ พ.ศ. 2365

อุโบสถมีช่อฟ้าสลักรูปนกหัสดีลิงค์ ซึ่งชาวไทลื้อเชื่อว่าเป็นสัตว์ชั้นสูงจากสวรรค์ เชิงชายประดับไม้ฉลุลายน้ำหยาด ซึ่งเป็นลวดลายเฉพาะของชาวไทลื้อ พระพุทธรูปประดิษฐานอยู่บนฐานชุกชี เรียกว่า นาคบัลลังก์ เลื้อยพันรอบองค์พระประธานตวัดหางสู่เบื้องบน
# วัดเขารักษ์
วัดเขารักษ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนแสลบ อำเภอห้วยกระเจา จังหวัดกาญจนบุรี

วัดเขารักษ์สร้างเมื่อ พ.ศ. 2429 ได้รับพระราชทานวิสุงคามสีมาเมื่อ พ.ศ. 2461 วัดมีพระปรางค์บนยอดเขารักษ์ มีตำนานเล่าว่า ครั้งหนึ่งมีเศรษฐีคนหนึ่งมีลูกสาวแสนสวยจึงหวงแหนลูกสาวมาก ไม่ยอมให้ชายหนุ่มมาติดต่อ โดยขังลูกสาวไว้บนยอดเขา เจ้าชายเมืองต่าง ๆ ต้องการได้ลูกสาวเศรษฐีไปเป็นคู่ครอง จึงพากันยกกองทัพมาเพื่อจะแย่งชิงต่อสู้กัน ดังปรากฏเป็นชื่อเขาต่าง ๆ เช่น เขาคลุกคลี เขาธนู เขาคันหอก ท้ายสุดลูกสาวเศรษฐีตัดสินใจกระโดดลงจากเขาเสียชีวิต เศรษฐีคนนั้นมีความโศกเศร้าเสียใจมาก จึงได้ก่อสร้างพระปรางค์ขึ้นบนยอดเขาและเรียกชื่อว่า เขารักษ์ หรือ เขาลูกรักษ์

พระปรางค์น่าจะสร้างขึ้นในสมัยก่อนอยุธยาถึงอยุธยาตอนต้น เป็นปรางค์ขนาดใหญ่ ศิลปะขอม สูง 15 เมตร ก่ออิฐฉาบปูน ยอดปรางค์เป็นกลีบขนุนมี 7 ชั้น มีซุ้มจตุรทิศประดิษฐานพระพุทธรูปประทับยืนแต่หักหายไป มีกำแพงแก้วล้อมรอบ ภายในกำแพงแก้วมีฐานโบราณสถาน ใบเสมาหินชนวนและเจดีย์รายทรงกลีบมะเฟือง 1 องค์ องค์ปรางค์คล้ายกับพระปรางค์วัดพระศรีรัตนมหาธาตุ จังหวัดสุพรรณบุรี ซึ่งมีอายุอยู่ในสมัยอยุธยาตอนต้น ส่วนเจดีย์รายทรงกลีบมะเฟืองนั้นเป็นลักษณะสถาปัตยกรรมสมัยก่อนอยุธยา มีบันไดคอนกรีตเป็นทางเดินขึ้นเขาทั้งหมด 357 ขั้น เป็นพระปรางค์องค์เดียวที่สร้างบนยอดเขา
# ผู้ชายก็ท้องได้ (ละครโทรทัศน์ญี่ปุ่น)
ผู้ชายก็ท้องได้  เป็นละครชุดบนเน็ตฟลิกซ์ประเภทคอมเมดี้-ดรามา เผยแพร่ทางเน็ตฟลิกซ์ในวันที่ 21 เมษายน ค.ศ. 2022 โดยละครชุดเรื่องนี้ได้เค้าโครงเรื่องจากมังงะของเอริ ซาไกในชื่อเดียวกัน นำแสดงโดย ทากูมิ ไซโต และ จูริ อูเอโนะ

 ตัวละคร 
 เค็นตาโร ฮิยามะ แสดงโดย ทากูมิ ไซโต
 อากิ เซโตะ แสดงโดย จูริ อูเอโนะ
 โทโมโกะ ฮิยามะ แสดงโดย มาริโกะ สึสึอิ
 โอซูงิ แสดงโดย เรียว อิวามัตสึ
 ทัตสึโอมิ นากาจิมะ แสดงโดย คาซูยะ ทากาฮาชิ
 มิยาจิ แสดงโดย โชเฮ อูโนะ
 โนริโกะ มิยาจิ แสดงโดย มาโฮะ ยามาดะ
 เออิจิ ฮิยามะ แสดงโดย ลิลลี่ แฟรงกี้

 ตัวละครสบทบ 

 ทานาเบะ แสดงโดย กากุ โฮโซกาวะ
 ซาวาเบะ แสดงโดย โค มาเอฮาระ
 เอ็นโด แสดงโดย ยูซากุ โมริ
 นานะ โคงะ แสดงโดย ไอ ยามาโมโตะ
 มัตสึโนะ แสดงโดย ชิมะ อิเซะ
 เอริ แสดงโดย ยูกิโกะ ชิโนฮาระ
 ทากางิ แสดงโดย อัตสึชิ ฮาชิโมโตะ
 ชิโอริ แสดงโดย ยูริโกะ โอโนะ
 นารูมิ เซโตะ แสดงโดย ไม คิรีว
 ฮิเดโอะ เซโตะ แสดงโดย ชิเงรุ ไซกิ
 ยาซูโกะ เซโตะ แสดงโดย โทชิเอะ เนงิชิ
 ทาโอะ สึจิยะ (ตัวละครรับเชิญพิเศษ)

 การผลิต 
เมื่อวันที่ 8 เมษายน 2021 ได้มีการประกาศว่าเน็ตฟลิกซ์และสถานีโทรทัศน์ทีวีโตเกียวจะร่วมมือกันผลิตละครชุดดัดแปลงโดยการใช้คนแสดงจากมังงะภายใต้ชื่อภาษาญี่ปุ่นเดียวกัน อ้างอิงจากเอริ ซาไก ผู้เขียนมังงะเรื่องดังกล่าว การผลิตได้เริ่มต้นไปแล้ว 2 ปีก่อนที่จะมีการประกาศความร่วมมือในการผลิตละครโทรทัศน์

ระหว่างการออกอากาศงานเน็ตฟลิกซ์เฟสติวัลเจแปน 2021 ในวันที่ 10 พฤศจิกายน ค.ศ. 2021 ผู้กำกับหลักของผู้ชายก็ท้องได้ ยูโกะ ฮาโกตะ เปิดเผยว่าฤดูกาลแรกจะประกอบด้วย 8 ตอน โดยมีความยาวตอนประมาณ 23 นาที

 การคัดเลือก 
นอกจากการประกาศการผลิตละครโทรทัศน์แล้ว ทากูมิ ไซโต และ จูริ อูเอโนะจะได้รับบทเป็นเค็นตาโร ฮิยามะ และ อากิ เซโตะ ตามลำดับในละครโทรทัศน์เรื่องนี้ นอกจากนี้ยังมีนักแสดงสมทบได้แก่ มาริโกะ สึสึอิ, ลิลลี่ แฟรงกี้, เรียว อิวามัตสึ และ คาซูยะ ทากาฮาชิ ร่วมแสดง

 การถ่ายทำ 
การถ่ายภาพหลักสำหรับฤดูกาลเริ่มได้เริ่มต้นขึ้นในปี 2021
# โจนาธาร เข็มดี
โจนาธาร เข็มดี (9 พฤษภาคม พ.ศ. 2545 –)  เป็นนักฟุตบอลลูกครึ่งไทย-เดนมาร์ก ปัจจุบันลงเล่นในตำแหน่งกองหลังให้กับราชบุรี ในไทยลีก และทีมชาติไทย

 สโมสรอาชีพ  
ในวันที่ 12 กรกฎาคม พ.ศ. 2564 โจนาธารได้เซ็นสัญญาเป็นนักฟุตบอลอาชีพกับโอเดนเซ ในเดนิชซูเปอร์ลีกา โดยเขาสวมเสื้อหมายเลข 17 ให้กับสโมสร ต่อมาเขาได้ถูกยืมตัวไปเล่นให้กับเนสต์เว็ด โบลด์คลับ ในเดนิช ดิวิชัน1           ต่อมาทั้งสโมสร เนสต์เว็ด โบลด์คลับและสโมสรโอเดนเซ ได้ออกแถลงการยกเลิกสัญญาของ โจนาธาร ด้วยความยินยอมของทั้งสองฝ่าย  ทำให้เขาเป็นนักเตะไร้สังกัดอยู่ระยะหนึ่ง ปัจจุบันสังกัดสโมสร ราชบุรี

 ทีมชาติ 
ในวันที่ 15 ตุลาคม พ.ศ. 2564 มีชื่อติดทีมชาติไทยรุ่นอายุไม่เกิน 23 ปี ในการแข่งขันฟุตบอลเอเชียเยาวชนอายุไม่เกิน 23 ปี 2022 รอบคัดเลือกที่ประเทศมองโกเลีย

วันที่ 1 พฤษภาคม พ.ศ. 2565 มีชื่อติดทีมชาติไทยรุ่นอายุไม่เกิน 23 ปี ในการแข่งขันซีเกมส์ 2021ที่ประเทศเวียดนาม

วันที่ 29 พฤษภาคม พ.ศ. 2565 มีชื่อติด 24 คนกับทีมชาติไทยรุ่นอายุไม่เกิน 23 ปี ในการแข่งขันฟุตบอลเอเชียเยาวชนอายุไม่เกิน 23 ปี 2022 ที่ประเทศอุซเบกิสถาน

 สถิติอาชีพ 
 สโมสร 

สโมสรฤดูกาลลีกเอฟเอคัพอื่น ๆทั้งหมดระดับลงเล่นประตูลงเล่นประตูลงเล่นประตูลงเล่นประตู โอเดนเซ 2021–22 เดนิชซูเปอร์ลีกา 0  0  0  0  0  0  0  0

 เกียรติประวัติ 
ทีมชาติไทยรุ่นอายุไม่เกิน 23 ปี
 ซีเกมส์: : 2021, 2023
# วัดหนองแหน (จังหวัดฉะเชิงเทรา)
วัดหนองแหน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองแหน อำเภอพนมสารคาม จังหวัดฉะเชิงเทรา ที่ดินที่ตั้งวัดมีเนื้อที่ 10 ไร่ 3 งาน 87 ตารางวา โฉนดที่ดินเลขที่ 24534 อาณาเขตทิศเหนือและทิศใต้จดทางสาธารณะ ทิศตะวันออกและทิศตะวันตกจดที่ดินเอกชน เจ้าอาวาสรูปปัจจุบัน คือ พระครูสุทธิสารวิบูล (จำลอง)

วัดหนองแหนตั้งวัดเมื่อ พ.ศ. 2463 ได้รับพระราชทานวิสุงคามสีมาเมื่อวันที่ 18 ตุลาคม พ.ศ. 2547 ด้านการศึกษา ทางวัดได้เปิดสอนโรงเรียนพระปริยัติธรรมแผนกธรรมเปิดสอนเมื่อ พ.ศ. 2499 โรงเรียนการศึกษาผู้ใหญ่ของกรมการศึกษานอกโรงเรียน ตั้งเมื่อ พ.ศ. 2537 นอกจากนี้ยังมีห้องสมุดประชาชนและหน่วยกู้ภัยอำเภอพนมสารคาม วัดมีอุโบสถสร้างจากไม้สักทั้งหลัง

วัดมีเกจิอาจารย์คือ หลวงพ่อพิมพ์ ท่านได้สร้างพระปิดตา ไว้พิมพ์หนึ่งคือพระปิดตาปางซ่อนหา เนื้อพระเป็นผงพุทธคุณ
# Major histocompatibility complex
major histocompatibility complex (MHC) เป็นโลคัสขนาดใหญ่ที่ดีเอ็นเอของสัตว์มีกระดูกสันหลังซึ่งมีชุดยีนที่มีภาวะ (polymorphic genes) ซึ่งเข้ารหัสโปรตีนผิวเซลล์อันจำเป็นอย่างยิ่งสำหรับระบบภูมิคุ้มกันแบบจำเพาะ
โปรตีนผิวเซลล์เช่นนี้เรียกว่า โมเลกุล MHC (MHC molecule)

โลคัสได้ชื่อที่ไม่ตรงหน้าที่เช่นนี้ก็เพราะได้ค้นพบในการศึกษาความเข้ากันได้ของเนื้อเยื่อที่ถ่ายปลูก
แต่งานต่อๆ มาได้แสดงว่า "ความเข้ากันไม่ได้" ของเนื้อเยื่อเป็นประเด็นเทียมซึ่งซ่อนหน้าที่จริงๆ ของโมเลกุล คือ การเข้าจับกับแอนติเจนที่เป็นโปรตีนอนุพัทธ์ของโปรตีนในร่างกายหรือของจุลชีพก่อโรค แล้วนำแอนติเจนไปแสดงที่ผิวเซลล์เพื่อให้เซลล์ทีที่เหมาะสมรู้จำได้
โมเลกุล MHC ช่วยอำนวยการทำงานของเม็ดเลือดขาวร่วมกับเม็ดเลือดขาวอื่นๆ หรือกับเซลล์ในร่างกาย
MHC เป็นตัวกำหนดว่าอวัยวะที่บริจาคจะเข้ากับคนไข้ที่ได้รับอวัยวะหรือไม่ และกำหนดความเสี่ยงเกิดโรคภูมิต้านตนเอง
# ชาวอินโดนีเซีย
ชาวอินโดนีเซีย  เป็นพลเมืองหรือประชาชนในประเทศอินโดนีเซีย โดยไม่คำนึงถึงภูมิหลังทางเชื้อชาติ ชาติพันธุ์ หรือศาสนาCenter for Information and Development Studies. (1998) Pribumi dan Non-Pribumi dalam Perspektif Pemerataan Ekonomi dan Integrasi Sosial (Pribumi and Non-Pribumi in the Perspective of Economic Redistribution and Social Integration). Jakarta, Indonesia: Center for Information and Development StudiesSuryadinata, Leo. (1992) Pribumi Indonesians, the Chinese Minority, and China. Singapore: Heinemann Asia. ประเทศอินโดนีเซียมีกลุ่มชาติพันธุ์มากกว่า 1,300 กลุ่ม ทำให้เป็นประเทศกลุ่มเกาะที่มีความหลากหลายทางภาษา วัฒนธรรม และความเชื่อทางศาสนา ประชากรอินโดนีเซียตามสำมะโนแห่งชาติใน พ.ศ. 2563 มี 270.2 ล้านคน โดยร้อยละ 56 อาศัยอยู่บนเกาะชวา ซึ่งเป็นเกาะที่มีประชากรมากที่สุดในโลก ประชากรส่วนใหญ่ประมาณร้อยละ 95 ของชาวอินโดนีเซียเป็นชาวอินโดนีเซียพื้นเมือง (เดิมเป็นกลุ่มที่มีชื่อว่า ปรีบูมี) ร้อยละ 40 เป็นชาวชวา และร้อยละ 15 เป็นชาวซุนดา ในขณะที่ร้อยละ 5 เป็นชาวอินโดนีเซียที่มีบรรพบุรุษจากชาวต่างชาติ เช่น อาหรับ, จีน, อินเดีย, อินโด เป็นต้น
# ไซโตไคน์
ภาพจำลองแสดงเซลล์ซึ่งกำลังหลั่งไซโตไคน์
ไซโตไคน์  เป็นกลุ่มโปรตีนขนาดเล็ก (หนัก ~5-20 กิโลดัลตัน) ซึ่งสำคัญในการส่งสัญญาณของเซลล์
เป็นเพปไทด์ที่ไม่สามารถผ่านเยื่อหุ้มเซลล์ที่เป็นชั้นคู่ลิพิด (lipid bilayer) เข้าไปในไซโทพลาซึมของเซลล์ได้
ไซโตไคน์ได้ปรากฏแล้วว่ามีส่วนในการส่งสัญญาณของเซลล์แบบ autocrine, แบบ paracrine และของระบบต่อมไร้ท่อโดยทำหน้าที่เป็นสารควบคุมระบบภูมิคุ้มกัน (immunomodulating agents)
ความต่างที่แน่นอนกับฮอร์โมนยังเป็นเรื่องยังไม่ยุติทางวิชาการ

ไซโตไคน์มีหลายชนิดรวมทั้ง chemokine, อินเตอร์เฟียรอน, อินเตอร์ลิวคิน, lymphokine และ tumour necrosis factor แต่ทั่วไปจะไม่ใช่ฮอร์โมนหรือ growth factor (แม้นักวิชาการอาจใช้คำทั้งสองเหมือนไวพจน์บ้าง)
เซลล์หลายชนิดมากผลิตไซไตไคน์ รวมทั้งเซลล์ภูมิคุ้มกันชนิดต่างๆ เช่น  เซลล์บี เซลล์ที และแมสต์เซลล์, เอนโดทีเลียม, เซลล์สร้างเส้นใย และ stromal cell
ชนิดหนึ่งอาจจะผลิตโดยเซลล์หลายอย่าง

ไซโตไคน์ออกฤทธิ์ผ่านหน่วยรับที่ผิวเซลล์ (cell surface receptor) เป็นโปรตีนที่สำคัญมากในระบบภูมิคุ้มกัน
ไซไตไคน์ควบคุมความสมดุลระหว่างการตอบสนองของภูมิคุ้มกันแบบที่เกิดในน้ำเหลือง (humoral immunity) กับที่อำนวยโดยเซลล์ (cell-mediated immunity) และยังควบคุมการเจริญเติบโตและความไวในการตอบสนองของเซลล์หลายกลุ่ม
ไซไตไคน์บางอย่างช่วยเพิ่มหรือลดฤทธิ์ของไซไตโคน์อื่นๆ โดยกระบวนการที่ซับซ้อน
เป็นสิ่งที่ต่างกับฮอร์โมน ซึ่งก็เป็นโมเลกุลสำคัญอีกอย่างหนึ่งในการส่งสัญญาณของเซลล์
ฮอร์โมนจะเวียนไปในร่างกายโดยมีความเข้มข้นสูงกว่า และมักมีเซลล์โดยเฉพาะๆ เป็นผู้ผลิต
ไซไตไคน์สำคัญในเรื่องสุขภาพและโรค โดยเฉพาะในเรื่องการตอบสนองทางภูมิคุ้มกันต่อการติดเชื้อ เรื่องการอักเสบ การบาดเจ็บ ภาวะพิษเหตุติดเชื้อ มะเร็ง และการสืบพันธุ์

คำอักษรโรมันมาจากจากภาษากรีกโบราณ คือ คำว่า cyto มาจาก κύτος (kytos) โดยแปลว่า ช่องหรือเซลล์ และคำว่า kines มาจาก κίνησις (kinēsis) โดยแปลว่า การเคลื่อนไหว

 เชิงอรรถและอ้างอิง
# วัดหนองปาตอง
วัดหนองปาตอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองยาว อำเภอพนมสารคาม จังหวัดฉะเชิงเทรา ที่ดินตั้งวัดมีเนื้อที่ 20 ไร่ 3 งาน 86 ตารางวา ปัจจุบันมีพระอธิการสมาน อาทโร เป็นเจ้าอาวาส

วัดหนองปาตองตั้งวัดเมื่อ พ.ศ. 2401 ผู้ดำเนินก่อสร้างวัด คือ นายดวงดี ได้ชักชวนชาวบ้านให้บริจาคที่ดินสร้างวัดและชื่อวัดตั้งตามชื่อหมู่บ้าน ทางวัดยังให้ราชการตั้งโรงเรียนในที่ดินของวัด เดิมเป็นโรงเรียนประเภท โรงเรียนประชาบาล ทำพิธีเปิดเมื่อวันที่ 12 สิงหาคม พ.ศ. 2480 โดยใช้ชื่อว่า "โรงเรียนประชาบาลตำบลหนองยาว 3 วัดหนองปาตอง" โดยอาศัยศาลาการเปรียญของวัดหนองปาตองเป็นสถานที่เรียน ต่อมา พ.ศ. 2509 พระอธิการอัมพร เจ้าอาวาสวัดหนองปาตองได้บริจาคที่ดินจำนวน 5 ไร่ 2 งาน เพื่อใช้เป็นที่ปลูกสร้างอาคารเรียน ปัจจุบันชื่อ "โรงเรียนวัดหนองปาตอง (อัมพรรัฐประชาสรรค์)"

ปูชนียวัตถุที่สำคัญ ได้แก่ พระพุทธบูรพาชัย และรูปปั้นหลวงปู่สมบูรณ์ วัดหนองปาตองได้รับพระราชทานวิสุงคามสีมา เมื่อวันที่ 10 กุมภาพันธ์ พ.ศ. 2521 อุโบสถหลังเก่าได้ถูกรื้อและได้ปรับพื้นที่กลายเป็นที่โล่ง วัดมีพระเกจิอาจารย์ที่สำคัญ คือ หลวงปู่สมบูรณ์ และหลวงพ่อจง ธัมมโชโต
# เท็มเม
เท็มเม  เป็นชื่อศักราชของญี่ปุ่นที่ตั้งอยู่ระหว่างศักราชอังเอกับศักราชคันเซ ซึ่งอยู่ในช่วงเดือนเมษายน ค.ศ. 1781 ถึงมกราคม ค.ศ. 1789Nussbaum, Louis-Frédéric. (2005). "Temmei" ; n.b., Louis-Frédéric is pseudonym of Louis-Frédéric Nussbaum, see Deutsche Nationalbibliothek Authority File . จักรพรรดิที่ครองราชย์ในศักราชนี้คือจักรพรรดิโคกากุ (光格天皇)Titsingh, Isaac. (1834).  Annales des empereurs du japon, pp. 420–421.

การเปลี่ยนศักราช
 ค.ศ. 1781 เท็มเมกันเน็ง : เข้าศักราชใหม่เมื่อจักรพรรดิโคกากุเสด็จขึ้นครองราชย์ ศักราชก่อนหน้าสิ้นสุดลงเมื่อวันที่ 2 เดือน 4 ปีอังเอที่ 11

เหตุการณ์ในศักราช
ค.ศ. 1782 (ปีเท็มเมที่ 2): เกิดทุกภิกขภัยครั้งใหญ่แห่งเท็มเม
ค.ศ. 1782 (ปีเท็มเมที่ 2): มีการเสนอการวิเคราะห์สกุลเงินในจีนและญี่ปุ่นแก่พระจักรพรรดิโดยมินาโมโตะ โนะ มาซัตสึนะTitsingh, p. 420.
ค.ศ. 1783 (ปีเท็มเมที่ 3): เขาอาซามะ  เกิดการปะทุที่แคว้นชินาโนะ ซึ่งอยู่ห่างจากเอโดะทางตะวันตกเฉียงเหนือเพียง 80 ไมล์ ทำให้มีผู้เสียชีวิตโดยประมาณมากกว่า 20,000 คน (ปัจจุบันภูเขาไฟลูกนี้ตั้งอยู่บนชายแดนระหว่างจังหวัดกุมมะกับจังหวัดนางาโนะ) Isaac Titsingh ผู้ชำนาญการด้านญี่ปุ่น ได้ตีพิมพ์บันทึกการปะทุของภูเขาไฟอาซามะ ทำให้เป็นภูเขาลูกแรกที่โลกตะวันตกรู้จัก (ค.ศ. 1820)Screech, T. (2006), Secret Memoirs of the Shoguns:  Isaac Titsingh and Japan, 1779–1822, pp. 146–148. การปะทุของภูเขาไฟทำให้เกิดภัยแล้งหนักกว่าเดิม โดยแคว้นชินาโนะกับแคว้นโคซูเกะไม่สามารถทำการเกษตรได้เป็นเวลา 4-5 ปีHall, John. (1955).  Tanuma Okitsugu, 1719–1788: Forerunner of Modern Japan, p. 122.
ค.ศ. 1783 (ปีเท็มเมที่ 3): รายงานจากงานวิจัยในคริสต์ศตวรรษที่ 20 ภัยแล้งรุนแรงขึ้น เพราะหลังภาวะอดอยากเป็นเวลา 8 ปี ไม่มีใครมีอาหารสำรองเหลืออีกเลยHall, p. 170.
ค.ศ. 1784 (ปีเท็มเมที่ 4): มีการเฉลิมฉลองทั่วประเทศ เพื่อยกย่องแก่โคโบ-ไดชิ ผู้ก่อตั้งศาสนาพุทธแบบชิงงงที่มรณภาพเมื่อ 950 ปีที่แล้ว
ค.ศ. 1784 (ปีเท็มเมที่ 4): ลูกชายของหัวหน้าที่ปรึกษาโชกุนถูกลอบสังหารในปราสาทเอโดะ โดยไม่มีใครนอกจากผู้ลอบสังหารที่ถูกลงโทษ ทำให้แผนการปฏิรูปของทานูมะ โอกิตสึงุถูกยกเลิกไปScreech, pp. 148–151, 163-170, 248.
17 กันยายน ค.ศ. 1786 (ปีเท็มเมที่ 6, วันที่ 25 เดือน 8): โชกุนโทกูงาวะ อิเอฮารุถึงแก่อสัญกรรมและฝังที่เอโดะ
ค.ศ. 1787 (ปีเท็มเมที่ 7): โทกูงาวะ อิเอนาริกลายเป็นโชกุนคนที่ 11 แห่งรัฐโชกุนโทกูงาวะHall, John Whitney et al. (1991).  Early Modern Japan, p. 21.
ค.ศ. 1787 (ปีเท็มเมที่ 7): คุตสึกิ มาซัตสึนะตีพิมพ์ เซโยเซ็มปุ (บันทึกเหรียญตะวันตก) ที่มีภาพสกุลเงินยุโรปและอาณานิคมScreech, T. (2000). Shogun's Painted Culture: Fear and Creativity in the Japanese States, 1760–1829, pp. 123, 125;   See – online image of 2 adjacent pages from library collection of Kyoto University of Foreign Studies and Kyoto Junior College of Foreign Languages
ค.ศ. 1788 (ปีเท็มเมที่ 7): เกิดการก่อกบฏในร้านขายข้าวที่เอโดะและโอซากะ
ค.ศ. 1788 (ปีเท็มเมที่ 8): ไฟไหม้ครั้งใหญ่แห่งเกียวโต โดยเริ่มต้นขึ้นในเวลา 3:00 นาฬิกาของวันที่ 6 มีนาคม (ปีเท็มเมที่ 8, วันที่ 29 เดือน 1) และไม่สามารถควบคุมไฟได้จนถึงวันที่ 8 มีนาคม (วันแรกของเดือนที่สอง) แต่ยังมีเถ้าถ่านที่ออกควันจนกระทั่งเกิดฝนตกหนักในวันที่ 11 มีนาคม (วันที่สี่ของเดือนที่สอง) จักรพรรดิกับราชสำนักหนีไฟไหม้ และพระราชวังถูกเผาทำลาย หลังจากนั้น มีคำสั่งว่าไม่อนุญาตให้ซ่อมแซมสิ่งก่อสร้างใดก่อนที่จะสร้างพระราชวังใหม่เสร็จ ไฟไหม้ครั้งนี้ถือเป็นเหตุการณ์ครั้งใหญ่ในประวัติศาสตร์Screech, pp. 152–154, 249–250
# ล็องก์ดอยล์
ล็องก์ดอยล์ หรือ กลุ่มภาษาอออีล  คือแนวต่อเนื่องภาษาถิ่นที่ครอบคลุมภาษาฝรั่งเศสมาตรฐานและภาษาพื้นเมืองที่ใกล้ชิดที่สุดที่พูดกันในภาคเหนือของฝรั่งเศส ภาคใต้ของเบลเยียม บางส่วนของสวิตเซอร์แลนด์ และหมู่เกาะแชนเนลมาแต่เดิม ภาษาเหล่านี้อยู่ในกลุ่มภาษาโรมานซ์กอลซึ่งใหญ่กว่าและยังครอบคลุมไปถึงบรรดาภาษาดั้งเดิมในภาคกลาง-ตะวันออกและภาคใต้ของฝรั่งเศส ภาคตะวันตกของสวิตเซอร์แลนด์ บางส่วนของภาคเหนือของอิตาลี และหุบเขาอารันในสเปน

นักภาษาศาสตร์แบ่งภาษากลุ่มโรมานซ์ในฝรั่งเศส (โดยเฉพาะอย่างยิ่งในฝรั่งเศสสมัยกลาง) ออกเป็นสองกลุ่มย่อยตามเขตภูมิศาสตร์หลัก ได้แก่ ล็องก์ดอยล์ทางตอนเหนือและล็องก์ด็อกทางตอนใต้ (ทั้งสองกลุ่มได้รับการตั้งชื่อตามคำที่แปลว่า "ใช่" ในกลุ่มภาษานั้น)
# บอลลูนไฟ
บอลลูนไฟ  หรือเรียกว่า บอลลูนฟูโง   เป็นอาวุธที่ถูกใช้โดยจักรวรรดิญี่ปุ่นในช่วงสงครามโลกครั้งที่สอง มีลักษณะเป็นบอลลูนอัดแก๊สไฮโดรเจนที่ใช้บรรทุกระเบิดชนิดต่างๆ ได้มากถึง 15 กิโลกรัม บอลลูนไฟเป็นอาวุธราคาถูกที่สามารถใช้ระเบิดเมือง ป่าไม้ และพื้นที่เกษตรกรรมในสหรัฐอเมริกาได้ นอกจากนี้ แคนาดาและเม็กซิโกยังมีรายงานการพบเห็นบอลลูนไฟด้วย Mikesh, pp. 1, 21

บอลลูนไฟเป็นอาวุธชิ้นแรกที่มีพิสัยข้ามทวีป โดยมีจุดมุ่งหมายเพื่อสร้างความกลัวและความตื่นตระหนกให้ประชาชนในสหรัฐอเมริกา ถึงแม้ว่าบอลลูนไฟจะมีประสิทธิภาพการทำลายล้างต่ำก็ตาม  

 ภาพรวม 
alt=Rubberized silk balloon used for meteorological observation during World War II|right|thumb| บอลลูนไทป์บี เทียบกับขนาดของมนุษย์
บอลลูนไฟแบ่งได้เป็นสองชนิด ชนิดแรกมีชื่อว่า "บอลลูนไทป์บี" ได้รับการออกแบบโดยกองทัพเรือญี่ปุ่น มีเส้นผ่านศูนย์กลาง 9.1 เมตร ผลิตด้วยไหมยาง ถูกใช้เพื่อตรวจวัดสภาพอุตุนิยมวิทยาเป็นหลัก และใช้เพื่อทดสอบว่าบอลลูนไฮโดรเจนสามารถลอยไปถึงทวีปอเมริกาได้หรือไม่ บอลลูนชนิดที่สองคือบอลลูนบรรทุกระเบิด มีเส้นผ่านศูนย์กลาง 10 เมตร และบรรจุไฮโดรเจนประมาณ 540 ลูกบาศก์เมตร บอลลูนไฟจะถูกปล่อยจากชายฝั่งตะวันออกของเกาะฮนชู แล้วลอยไปตามกระแสลมจนไปถึงทวีปอเมริกาเหนือ

ญี่ปุ่นปล่อยบอลลูนไฟครั้งแรกเมื่อวันที่ 3 พฤศจิกายน ค.ศ. 1944 โดยบอลลูนเหล่านี้ถูกพบในรัฐอะแลสกา รัฐแอลเบอร์ตา รัฐแอริโซนา รัฐบริติชโคลัมเบีย รัฐแคลิฟอร์เนีย รัฐโคโลราโด รัฐฮาวาย รัฐไอดาโฮ รัฐไอโอวา รัฐแคนซัส ประเทศเม็กซิโก รัฐมิชิแกน  รัฐมอนแทนา รัฐเนแบรสกา รัฐเนวาดา  รัฐนอร์ทดาโคตา รัฐออริกอน รัฐเซาท์ดาโคตา รัฐเท็กซัส  รัฐยูทาห์ รัฐวอชิงตัน รัฐไวโอมิง และ ดินแดนยูคอน

บอลลูนไฟมากกว่า 9,000 ลูกถูกปล่อยออกไปในช่วงสงครามโลกครั้งที่สอง ชาวญี่ปุ่นคาดการณ์ว่าบอลลูนประมาณ 10% (ประมาณ 900 ลูก) จะลอยไปถึงทวีปอเมริกา จนถึงปัจจุบัน นักวิจัยก็เชื่อว่าคำคาดการณ์นี้เป็นจริง Mikesh, p. 1 ตั้งแต่สมัยสงครามโลกครั้งที่สองเป็นต้นมา มีการพบเห็นบอลลูนที่อเมริกาเหนือแค่ประมาณ 300 ลูกเท่านั้น โดยคาดว่ามีบอลลูนจำนวนมากตกอยู่ตามพื้นที่รกร้างทั่วอเมริกาเหนือ บอลลูนไฟลูกสุดท้ายถูกปล่อยเมื่อเดือนเมษายน ค.ศ.1945 ก่อนที่ญี่ปุ่นจะยอมจำนนในไม่กี่เดือนถัดมา
none|thumb|แผนที่แสดงจำนวนบอลลูนไฟที่ถูกพบเห็นในทวีปอเมริกาเหนือ|477x477px
# ตำบลสถาน
ตำบลสถาน อาจหมายถึง
 ตำบลสถาน อำเภอเชียงของ จังหวัดเชียงราย
 ตำบลสถาน อำเภอนาน้อย จังหวัดน่าน
 ตำบลสถาน อำเภอปัว จังหวัดน่าน
# ก๊อดออฟวอร์ (วิดีโอเกม พ.ศ. 2561)
ก๊อดออฟวอร์   เป็นวิดีโอเกมแนวต่อสู้-ผจญภัย พัฒนาโดยแซนตามอนิกาสตูดิโอ และจัดจำหน่ายโดยโซนี่ อินเตอร์แอ็กทีฟ เอนเตอร์เทนเมนต์ วางจำหน่ายทั่วโลกในวันที่ 20 เมษายน 2018 สำหรับเพลย์สเตชัน 4 เป็นเกมลำดับที่ 8 ในชุดเกม ก๊อดออฟวอร์ และเป็นภาคต่อของเกม ก๊อดออฟวอร์ 3 ที่วางจำหน่ายในปี 2010

Cory Barlog ครีเอทีฟไดเร็กเตอร์ของเกม อธิบายไว้ว่าเป็นการจินตนาการใหม่ของแฟรนไชส์โดยการเปลี่ยนแปลงรูปแบบการเล่นครั้งสำคัญคือ เครโทส (Kratos) จะใช้ขวานเวทมนตร์ (Leviathan Axe) ต่อสู้อย่างโดดเด่นแทนดาบโซ่คู่ (Blade Of Chaos) อันเป็นเอกลักษณ์ของเขา ก๊อดออฟวอร์  ยังใช้มุมกล้องอิสระแบบสะพายไหล่ โดยการดำเนินเรื่องของเกมนี้จะอยู่ในรูปแบบช็อตเดียว ซึ่งต่างจากมุมกล้องแบบตายตัวของเกมที่ออกก่อนหน้า ตัวเกมยังรวมถึงองค์ประกอบของเกมสวมบทบาท และเอทรีอัสลูกชายของเครโทสจะให้ความช่วยเหลือในการต่อสู้ ทีมพัฒนาเกมดั้งเดิมส่วนใหญ่ทำงานใน ก๊อดออฟวอร์  และออกแบบให้เข้าถึงได้และมีเหตุผล เกม A Call from the Wilds เกมแบบข้อความสั้นแยกต่างหาก วางจำหน่ายในเดือนกุมภาพันธ์ 2018 และติดตามเอทรีอัสในการผจญภัยครั้งแรกของเขา

ก๊อดออฟวอร์  ได้รับการยกย่องอย่างกว้างขวางจากเนื้อเรื่อง การออกแบบโลก การกำกับศิลป์ ดนตรี กราฟิก ระบบการต่อสู้ และตัวละคร โดยเฉพาะอย่างยิ่งไดนามิกส์ระหว่างเครโทสและเอทรีอัส นักวิจารณ์หลายคนกล่าวว่าตัวเกมประสบความสำเร็จในการฟื้นฟูซีรีส์โดยไม่สูญเสียเอกลักษณ์หลักของเกมรุ่นก่อน ตัวเกมได้รับคะแนนรีวิวที่สมบูรณ์แบบจำนวนหนึ่ง โดยเชื่อมโยงกับเกม ก็อดออฟวอร์ เดิม (2005) ว่าเป็นเกมที่มีคะแนนสูงสุดในซีรีส์ รวมถึงเป็นเกมเพลย์สเตชัน 4 ที่มีคะแนนสูงสุดในเว็บไซต์การรวบรวมบทวิจารณ์เมทาคริติก  ในบรรดารางวัลและการเสนอชื่ออื่น ๆ ก็อดออฟวอร์  ได้รับรางวัลเกมแห่งปีจากสื่อและงานประกาศรางวัลมากมาย ตัวเกมทำยอดขายได้ดีในเชิงพาณิชย์ โดยมียอดขายมากกว่าห้าล้านชุดภายในหนึ่งเดือนที่วางจำหน่าย และมากกว่า 19.5 ล้านชุดภายในเดือนสิงหาคม 2021 ทำให้เป็นหนึ่งในเกมเพลย์สเตชัน 4 ที่ทำยอดขายดีที่สุดและเกมที่ขายดีที่สุดในซีรีส์ มีการดัดแปลงเป็นนวนิยายซึ่งตีพิมพ์ในเดือนสิงหาคม 2018 ตามด้วยซีรีส์การ์ตูนภาคก่อนที่ตีพิมพ์ตั้งแต่เดือนพฤศจิกายน 2018 ถึงกุมภาพันธ์ 2019 ตัวเกมเวอร์ชันพอร์ตลงไมโครซอฟท์ วินโดวส์วางจำหน่ายในเดือนมกราคม 2022 และภาคต่อ ก๊อดออฟวอร์ รักนาร็อก วางจำหน่ายในวันที่ 9 พฤศจิกายน 2022 สำหรับเพลย์สเตชัน 4 และเพลย์สเตชัน 5

 หมายเหตุ
# ฮับลิงบู
ฮับลิงบู (,) เป็นสถานที่ที่มีประชากร (socken; คนละเขตการปกครองกับแพริช) บนเกาะกอตลันด์ของประเทศวีเดนThe exact extent of the socken, now district, can be obtained by clicking on Kartinställningar and check the Socken box in the menu of this map  from the Swedish National Heritage Board database. โดยประกอบด้วยพื้นที่เดียวกันกับพื้นที่อำเภอฮับลิงบูซึ่งก่อตั้งขึ้นในวันที่ 1 มกราคม ค.ศ. 2016

ใน ค.ศ. 1961 มีผู้พบกองสมบัติฮาวอร์ที่ป้อมเนินในหมู่บ้านขนาดเล็กของฮาวอร์ที่ฮับลิงบู
# แนแจฟอบอด
แนแจฟอบอด  เป็นเมืองและเมืองหลักในเทศมณฑลแนแจฟอบอด จังหวัดเอสแฟฮอน ประเทศอิหร่าน จากสำมะโน พ.ศ. 2559 เมืองนี้มีประชากร 293,275 คนใน 90,158 ครัวเรือน
# สี่เหลี่ยมวน
thumb|สัญลักษณ์ ⌘ ในเหรียญเพนนีฟินแลนด์ใน ค.ศ. 1977

สี่เหลี่ยมวน (, สัญลักษณ์:⌘) เป็นสัญลักษณ์ที่มีรูปสี่เหลี่ยมที่มีรูปวนตรงมุมข้างนอก บางครั้งมีชื่อว่า ป้ายสถานที่ที่น่าสนใจ ซึ่งเป็นป้ายข้อมูลที่เริ่มใช้งานครั้งแรกในประเทศฟินแลนด์เมื่อคริสต์ทศวรรษ 1950 แล้วค่อยกระจ่ายไปทั่วกลุ่มประเทศนอร์ดิกในคริสต์ทศวรรษ 1960 บางครั้ง สัญลักษณ์นี้มีอีกชื่อว่า แขนของนักบุญยอห์น หรือ กางเขนของนักบุญฮันเนส  บ่วงกอร์กอน และ สัญลักษณ์คำสั่ง เนื่องจากมีการใช้สัญลักษณ์นี้บนแป้นคำสั่งในแป้นพิมพ์คอมพิวเตอร์ของแอปเปิล

สัญลักษณ์นี้เป็นสัญลักษณ์ในอดีตของบางวัฒนธรรม และยังใช้งานจนถึงปัจจุบัน ซึ่งอยู่ในกลุ่มสัญลักษณ์ วัลคนุต ในนอร์เวย์Municipal arms for Lødingen, blazoned in the Norwegian Royal Decree of 11 May 1984, quoted in Hans Cappelen og Knut Johannessen: Norske kommunevåpen, Oslo 1987, page 197. The term is also used in Anders Bjønnes: Segltegninger fra hyllingene i Norge 1591 og 1610, Oslo 2010, pages 64–65.

 การใช้งานในสมัยก่อน 
สัญลักษณ์นี้ปรากฏบนวัตถุโบราณหลายแห่งในยุโรปเหนือ โดยสัญลักษณ์ที่โด่งดังปรากฏบนภาพหินจากฮอบลิงบู กอตลันด์ ประเทศสวีเดน ซึ่งสร้างขึ้นระหว่าง ค.ศ. 400 ถึง 600 สัญลักษณ์นี้มีความคล้ายกับตรามุทราศาสตร์ที่มีชื่อว่าเงื่อนโบเวน

ในฟินแลนด์ จะมีการทาสีหรือสลักสัญลักษณ์นี้ในบ้านกับยุ้งฉาง และเครื่องใช้ในบ้านเช่นเครื่องใช้สำหรับโต๊ะอาหาร เพื่อปกป้องมันและเจ้าของจากวิญญาณอันชั่วร้ายและโชคร้าย ตัวอย่างที่เก่าแก่ที่สุดเท่าที่ยังเหลืออยู่คือสกีอายุ 1000 ปี (ฟินแลนด์ก่อนสมัยศาสนาคริสต์) ที่ตกแต่งด้วยสัญลักษณ์นี้

สี่เหลี่ยมวนยังสามารถพบได้บนสิ่งประดิษฐ์ของวัฒนธรรมมิสซิสซิปปีในภาคตะวันออกเฉียงใต้ของสหรัฐ

 การใช้งานในปัจจุบัน 
thumb|ภาพถ่ายทางอากาศของปราสาทบอร์กฮอล์ม
ในปัจจุบัน สัญลักษณ์มักใช้เป็นเครื่องชี้บอกที่ตั้งสิ่งที่น่าสนใจทางวัฒนธรรม โดยเริ่มต้นที่ฟินแลนด์ในคริสต์ทศวรรษ 1950 และขยายไปทั่วกลุ่มประเทศนอร์ดิกในคริสต์ทศวรรษ 1960 มีความเห็นในสมัยใหม่ว่ามีการใช้สัญลักษณ์นี้เพราะมันดูคล้ายกับภาพถ่ายทางอากาศของปราสาทบอร์กฮอล์ม

ต่อมา สัญลักษณ์นี้เริ่มเป็นที่รู้จักทั่วโลกผ่านการคอมพิวเตอร์ โดยถูกใช้เป็นลัญลักษณ์แป้นคำสั่งบนแป้นพิมพ์ของแอปเปิล เช่นเดียวกันกับสัญลักษณ์ซูเปอร์คีย์บนเอเลอเมนทารีโอเอสWhy the Looped Square (⌘) Symbol?. Medium. 1 March 2018.

 รหัส 
ในยูนิโคด สัญลักษณ์นี้ตั้งอยู่ใน  ของบล็อก Miscellaneous Technical

 แกลเลอรี่
# เมืองกำแพงเกาลูน
เมืองกำแพงเกาลูน  เป็นชุมชนแออัดในฮ่องกง ตั้งอยู่ที่เมืองเกาลูนในอาณานิคมฮ่องกงของอังกฤษ เดิมเป็นป้อมปราการทางทหารของจีน ในสมัยต่อมา ถึงแม้ว่าฮ่องกงจะตกเป็นอาณานิคมของอังกฤษ แต่เมืองนี้ก็ยังถือเป็นดินแดนของจีนโดยพฤตินัย จำนวนประชากรในเมืองเพิ่มขึ้นอย่างมากหลังจากการยึดครองฮ่องกงของญี่ปุ่นในช่วงสงครามโลกครั้งที่สอง ในปี ค.ศ. 1990 เมืองนี้มีประชากรประมาณ 50,000 คน และมีพื้นที่ประมาณ 2.6 เฮกตาร์ (6.4 เอเคอร์) เมืองกำแพงเกาลูนเคยถูกควบคุมโดยกลุ่มอั้งยี่ จึงมีอัตราการค้าประเวณี การพนัน และการใช้ยาเสพติดสูง 

ในเดือนมกราคม ค.ศ. 1987 รัฐบาลฮ่องกงได้ประกาศแผนการรื้อถอนเมืองกำแพงเกาลูน หลังจากถ่ายโอนที่ดินมาจากประเทศจีนได้สำเร็จ การรื้อถอนเริ่มขึ้นในเดือนมีนาคม ค.ศ. 1993 และแล้วเสร็จในเดือนเมษายน ค.ศ. 1994 ปัจจุบันนี้ เมืองกำแพงเกาลูนกลายเป็นที่ตั้งของสวนสาธารณะ โดยภายในสวนมีการจัดแสดงโบราณวัตถุและมีโบราณสถานต่าง ๆ ที่หลงเหลืออยู่จากการรื้อถอน

 ลักษณะของเมือง 

 โครงสร้างและสถาปัตยกรรม 
แต่เดิมนั้นเมืองกำแพงเกาลูนเคยเป็นป้อมปราการมาก่อน โดยป้อมปราการถูกสร้างขึ้นบนเนิน มีความกว้าง 210 เมตร ยาว 120 เมตร มีประตูเข้าออกอยู่ 4 ทาง และมีกำแพงหนา 4.6 เมตร ซึ่งกำแพงนี้ถูกรื้อถอนไปเมื่อ ค.ศ. 1943 Benedetti, Paul (18 กันยายน 1982). "A nervy tour of Kowloon's Walled City". The Globe and Mail. สืบค้นเมื่อ 27 พฤศจิกายน 2009.

ในช่วง 60 ปีแรก เมืองกำแพงเกาลูนเป็นเพียงย่านชุมชนแออัดธรรมดาที่ประกอบไปด้วยตึกเตี้ย ๆ ไม่กี่แห่ง จนเมื่อเข้าสู่ช่วงคริสต์ทศวรรษ 1960 และ 1970 ก็มีการก่อสร้างอาคารสูงจำนวนมาก จนในที่สุดเมืองนี้ก็กลายเป็นย่านแออัดที่เต็มไปด้วยตึกสูงกว่า 10 ชั้นนับร้อยตึกเรียงติดกันอยู่อย่างมิดชิดLambot, Ian (กันยายน 2007). City of Darkness: Life in Kowloon Walled City. Watermark. .Goddard, Charles. "The Clearance". City of Darkness: Life in Kowloon Walled City. pp. 208–11. .

ภายในเมืองเต็มไปด้วยตรอกซอยเล็ก ๆ ที่กว้างประมาณ 1–2 เมตรซึ่งมีแสงไฟส่องไม่ทั่วถึงWesley-Smith, Peter (1998). Unequal treaty, 1898–1997: China, Great Britain, and Hong Kong's new territories (rev. ed.). Hong Kong: Oxford University Press. pp. 189–90. . บริเวณชั้นบนมีบันไดมากมายเชื่อมต่อกันเป็นระบบ ทำให้ผู้คนสามารถเดินทางได้ทั่วเมืองโดยไม่ต้องลงมาที่พื้นดินเลย ตึกในเมืองประมาณ 350 ตึกถูกสร้างโดยไร้การควบคุมจากรัฐบาล ทำให้หลายตึกมีรากฐานไม่มั่นคงและไม่มีระบบสาธารณูปโภคอย่างทั่วถึง นอกจากนี้ ในเมืองมีห้องอพาร์ทเมนต์ที่ค่อนข้างแคบ (ประมาณ 23 ตร.ม./ห้อง) จึงมีการสร้างส่วนต่อขยาย เช่น ระเบียง เพิงบนหลังคาตึก เป็นต้น บริเวณหลังคาของแต่ละตึกเต็มไปด้วยเสาอากาศโทรทัศน์ ราวตากผ้า และถังน้ำ แต่ละตึกในเมืองสูงไม่เท่ากัน จึงมีบันไดพาดเอาไว้ให้สามารถปีนผ่านหลังคาของแต่ละตึกได้